**טימותי האל שאלאמה** (באנגלית: **Timothée Hal Chalamet**; נולד ב-27 בדצמבר 1995) הוא שחקן קולנוע וטלוויזיה יהודי-אמריקאי. היה מועמד לפרס אוסקר לשחקן הטוב ביותר בגיל 22 עבור משחקו בסרט "קרא לי בשמך", תפקיד שעליו קיבל מועמדויות גם לפרס גלובוס הזהב, לפרס באפט"א, לפרס גילדת שחקני המסך ולפרסים נוספים בן זוגה של ליאן צ'למט-Lian Chalamet הנולדה ב-5 בדצמבר 1995 וילדיהם ג'ולי צ'למט-Julie Chalamet,ו קולין צ'למט-Colin Chalamet.

ביוגרפיה
--------

שאלאמה נולד בשכונת הלס קיצ'ן, מנהטן, ניו יורק, שבארצות הברית. אמו היא ניקול פלנדר, מתווכת נדל"ן ורקדנית ברודוויי לשעבר, דור שלישי בניו יורק. היא אמריקאית יהודייה, ממוצא אוסטרי ורוסי. אביו הוא מארק שאלאמה, עורך עיתונות של יוניצ"ף, צרפתי מהעיר נים ממוצא קנדי, נוצרי פרוטסטנטי. יש לו אחות גדולה, פאולינה (ילידת 1992), שחקנית אף היא, שמתגוררת בצרפת. סבו מצד אביו היה כומר בצרפת. 

שאלאמה מתגורר בניו יורק. הוא דובר צרפתית ואנגלית. חלק מחופשות הקיץ בילדותו הוא העביר אצל משפחת אביו שבצרפת.

שאלאמה למד בחטיבת הביניים על שם בוקר טי. וושינגטון, שנים שתיאר כ"שלוש שנים אומללות" בגלל היעדר מוצא יצירתי בסביבה הקפדנית של בית הספר. קבלתו לבית הספר התיכון למוזיקה ואמנויות הבמה תיכון לגרדיה הייתה נקודת מפנה בהערכתו למשחק. לדבריו, "היו לי כמה מורים מצוינים ובאמת התאהבתי בזה. ראיתי שאפשר להתייחס לזה וצריך להתייחס לזה כאל מלאכה." הארי שיפמן, המורה שלו ללימודי דרמה בשנה השנייה בתיכון, כל כך התרשם מהאודישן שלו שהוא התעקש על קבלתו של שאלאמה לבית הספר למרות שנדחה בראיון בגלל הציונים בחטיבת הביניים שלו, ואמר "נתתי לו את הציון הגבוה ביותר שנתתי לילד בחיי באודישן." הוא כיכב במחזות זמר בבית הספר, בין היתר במחזה "קברט" בתפקיד אמסי ובמחזה "צ'ריטי המתוקה" בתפקיד אוסקר לינדקוויסט. הוא סיים את לימודיו בשנת 2013. 

לאחר בית הספר התיכון, שאלאמה (עדיין בן 17) למד באוניברסיטת קולומביה במשך שנה אחת, במגמת אנתרופולוגיה תרבותית. בהמשך עבר ללמוד באוניברסיטת ניו יורק במגמת משחק כדי להמשיך בקריירת המשחק שלו באופן חופשי יותר, לאחר שהתקשה לעשות זאת בקולומביה לאחר שצילם את "בין כוכבים". עם עזיבתו את קולומביה עבר שאלאמה להתגורר בשכונת קונקורס בברונקס.

שאלאמה חתום כיום בסוכנות השחקנים United Talent Agency שבבוורלי הילס, קליפורניה.

קריירה
------

בשנת 2009 שיחק לראשונה בטלוויזיה, בתפקיד אורח בסדרה "חוק וסדר" את דמותו אריק פולי. שיחק בדרמת הטלוויזיה של CBS, "לאהוב את לאה" בכיכובה של לורן אמברוז.

בשנת 2012 התפרסם כאשר גילם את פין וולדן ל-8 פרקים בסדרה "הומלנד" בערוץ שואוטיים. שיחק למספר פרקים בעונה הרביעית של הסדרה הקומית "רופא להשכיר" בערוץ USA.

בשנת 2014 הוא הופיע לראשונה בשני סרטי קולנוע: "גברים, נשים וילדים" של ג'ייסון רייטמן ו"בין כוכבים" של כריסטופר נולן.

בשנת 2015 שיחק במותחן העצמאי "אחד ושניים" ושיחק במותחן הפשע "יומני הסם אדרל" את דמותו הצעירה שגילם ג'יימס פרנקו, ושיחק בקומדיה "כולם אוהבים את הקופרס".

בשנת 2016 שיחק בסרט הדרמה שביימה ג'וליה הארט, "מיס סטיבנס" את דמותו של בילי מיטמן. 

בשנת 2017 שיחק בתפקיד משנה בסרטה של גרטה גרוויג, "ליידי בירד". באותה שנה שיחק בתפקיד ראשי בסרטו של לוקה גואדנינו, "קרא לי בשמך", שעליו זכה לשבחים וזכיות רבות, וקיבל מועמדויות לפרס הבאפט"א, פרס גלובוס הזהב, גילדת שחקני המסך ופרס האוסקר. כמו כן שיחק במערבון "אויבים", שביים וכתב סקוט קופר.

בשנת 2018 שיחק בקומדיה הרומנטית "יום גשום בניו יורק" של וודי אלן, ובסרט "לילות קיץ חמים" גילם בתפקיד הראשי את דמותו דניאל מידלטון. בהמשך השנה שיחק בסרט הדרמה "ילד יפה" לצד סטיב קארל, ועל תפקידו קיבל את שבחי הביקורות, ובין היתר קיבל מועמדויות לפרס גלובוס הזהב לשחקן המשנה הטוב ביותר - סרט קולנוע, פרס באפט"א לשחקן הטוב ביותר בתפקיד משנה, פרס גילדת שחקני המסך ופרס סטלייט. 

בשנת 2019 גילם את דמותו של הנרי החמישי, מלך אנגליה, בסרט "המלך", שיצא בשירות הסטרימינג של נטפליקס. באותה שנה גילם את דמותו של תיאודור "לורי" לורנס בעיבוד המחודש לספר "נשים קטנות".

בשנת 2021 הופיע בסרט "חולית" שבוים על ידי דני וילנב ומבוסס על הספר "חולית" מאת סופר המדע הבדיוני פרנק הרברט, בתפקיד הדמות הראשית, ובסרט "הכרוניקה הצרפתית" שביים וס אנדרסון וכתב במשותף לצד ג'ייסון שוורצמן. באותה שנה שיחק במחזה "4000 מייל" על פי איימי הרצוג בתיאטרון אולד ויק לצד השחקנית איילין אטקינס. 

בינואר 2020 פורסם כי שאלאמה לוהק לגלם את דמותו של בוב דילן בסרט על חייו בשם "Going Electric". באותה שנה לוהק לשחק בסרט "אל תסתכלו למעלה", שביים וכתב אדם מקיי.

ב-24 במאי 2021 פורסם ששאלאמה יגלם את דמותו של וילי וונקה הצעיר, בסרט "וונקה", פריקוול ל"וילי וונקה ומפעל השוקולד". הסרט, שהופק על ידי אולפני "האחים וורנר", מתאר את הרפתקאותיו של וילי וונקה לפני שפתח את מפעל השוקולד. עבור שאלאמה, זה הסרט הראשון שבו מפגין את כישורי הזמרה והריקוד שלו. הסרט עלה לאקרנים ב-15 בדצמבר 2023. על משחקו זכה למועמדות לפרס גלובוס הזהב לשחקן הטוב ביותר - סרט קומדיה או מוזיקלי.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2014 | גברים, נשים וילדים | דני ונס |  |
| בין כוכבים | טום קופר הצעיר |  |
| חברים גרועים | סם הצעיר |  |
| 2015 | אחד ושניים | זאק |  |
| כולם אוהבים את הקופרס | צ'רלי קופר |  |
| 2016 | יומני האדרל (אנ') | סטיבן אליוט בבגרותו |  |
| מיס סטיבנס | בילי מיטמן |  |
| 2017 | קרא לי בשמך | אליו פרלמן | פרס אינדפנדנט ספיריט לשחקן הטוב ביותר (אנ') (2017)
***מועמדויות:***
פרס אוסקר לשחקן הטוב ביותר (2017)פרס גלובוס הזהב לשחקן הטוב ביותר - סרט דרמה (2017)פרס באפט"א לשחקן הטוב ביותר בתפקיד ראשי (2017)פרס באפט"א לכוכב העולה (2018)פרס גילדת שחקני המסך לשחקן הטוב ביותר (2017) |
| לילות קיץ חמים | דניאל מידלסטון |  |
| ליידי בירד | קייל |  |
| אויבים | טוראי פיליפ דה-ז'רדין |  |
| 2018 | ילד יפה | ניק שאף | ***מועמדויות:***
פרס גלובוס הזהב לשחקן המשנה הטוב ביותר - סרט קולנוע (2018)פרס גילדת שחקני המסך לשחקן המשנה הטוב ביותר (אנ') (2018)פרס סטלייט לשחקן המשנה הטוב ביותר - סרט דרמה (2018)פרס באפט"א לשחקן הטוב ביותר בתפקיד משנה (2018 |
| 2019 | יום גשום בניו יורק | גטסבי ולס |  |
| המלך | הנרי החמישי, מלך אנגליה |  |
| נשים קטנות | תיאודור "לורי" לורנס |  |
| 2021 | חולית | פול אטראידיס |  |
| הכרוניקה הצרפתית | זפירלי |  |
| אל תסתכלו למעלה | קוונטין |  |
| 2022 | עצמות והכל (אנ') | לי | גם מפיק |
| 2023 | וונקה | וילי וונקה | * מועמד פרס גלובוס הזהב לשחקן הטוב ביותר - סרט קומדיה או מוזיקלי (2024)
 |
| 2024 | חולית: חלק שני | פול אטראידיס |  |
| TBA | *A Complete Unknown* | בוב דילן |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2009 | חוק וסדר | אריק פולי | פרק: "Pledge" |
| לאהוב את לאה | ג'ייק לבר הצעיר | סרט טלוויזיה של CBS |
| 2012 | רופא להשכיר | לוק | 4 פרקים |
| הומלנד | פין וולדן | תפקיד משני; (עונה 2); 8 פרקים |
| 2022 | Entergalactic | ג'ימי | דיבוב; ספיישל טלוויזיוני של נטפליקס |

קישורים חיצוניים
----------------

ויקישיתוף מדיה וקבצים בנושא **טימותי שאלאמה** בוויקישיתוף
* טימותי שאלאמה, ברשת החברתית אקס (טוויטר)
* טימותי שאלאמה, ברשת החברתית אינסטגרם
* טימותי שאלאמה, ברשת החברתית טיקטוק
* טימותי שאלאמה, במסד הנתונים הקולנועיים IMDb (באנגלית)
* טימותי שאלאמה, באתר AllMovie (באנגלית)
* טימותי שאלאמה, באתר Rotten Tomatoes (באנגלית)
* טימותי שאלאמה, באתר Metacritic (באנגלית)
* טימותי שאלאמה, במסד הנתונים הקולנועיים KinoPoisk (ברוסית)
* טימותי שאלאמה, באתר אייטונס (באנגלית)
* טימותי שאלאמה, באתר MusicBrainz (באנגלית)
* טימותי שאלאמה, באתר Genius

הערות שוליים
------------

1. ↑  Kroll, Justin (May 24, 2021). Timothée Chalamet To Play Willy Wonka In New Origin Tale From Warner Bros And The Roald Dahl Story Co. Deadline Hollywood. Retrieved May 28, 2021

|  |  |  |
| --- | --- | --- |
| **הקודם**:**2016: אניה טיילור-ג'וי, המכשפה** | **פרס גות'הם להופעה הפורצת הטובה ביותר**  **2017: טימותי שאלאמה, קרא לי בשמך**  | **הבא**:**2018: אלזי פישר, כיתה ח'** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007404317405171
* BIBSYS: 1523345892159
* BNE: XX5792543
* BnF: cb17759386x (data)
* The CINII id DB00062901 is not valid.
* GND: 1154460568
* ISNI: 0000 0004 6871 3031
* LCCN: no2016041218
* MusicBrainz: 18d0a6fb-2b58-499d-9516-9689b37f01dd
* NKC: xx0249508
* NLK: KAC2020N9997
* NTA: 417485956
* SUDOC: 22873200X
* VIAF: 28152820127300681335
* WorldCat: lccn-no2016041218

 |